جامائيکا

جامائيکا (اينگيليسي زوان: Jamaica) (جامائيکا بۊميان ٚ واگۊیه: Jumieka) ايته کيشور، جامائيکا جزيره مئن ايسه کارائيب ٚ دریا مئن و اۊن ٚ مرکز کينگستؤن ايسه. جامائيکا، کۊبا نسا ؤ ايسپانيؤلا خۊرخۊس ٚ مئن قرار دأره. اۊن ٚ مساحت ۱۰,۹۹۰ کيلۊمتر مۊربع أيه و اۊن ٚ جمعيت، ۲ ميليۊن و ۹۰۰ هزار نفر ايسه. جامائيکا آمريکا ايجانأبؤ ايالتان ؤ کانادا پسي، سۊوؤمین اينگيليسي‌زوان ٚ کيشور آمريکا قاره مئن ايسه. اۊشأن ٚ پۊل، جامائيکا دۊلار ايسه و فرانئن ٚ جئت ني سمت چپ ايسه.

جامائيکا، کۊبا ؤ ايسپانيؤلا پسي، سۊوؤمين پيله سامان کارائيب ٚ مئن ايسه. جامائيکا ويشتر کۊئستاني ايسه و خۊ آوي کۊئان و ساحلان ٚ وأسين شناخته بؤبؤسته. هأتؤني چنتا رۊبار دأره، بلک ٚ رۊخانه منسئن.

أ سامان قبلاً اينگيليس ٚ مۊستعمره بۊ ؤ قرن ۱۷ مئن ايته پنائگا دريايي دۊزان ٚ وأسين بۊ. بعداً، خۊ وابسته ايقتصاد ٚ وأسي، ايته جه شکر ٚ أصلي تۊليدکۊنندئان بؤبؤست. جامائيکائيان أ سامان-أ گيدي The Rock يا صخره؛ و رأستافأري دين و رگي مۊسيقي، هأيه جه بمؤ.

جامائيکا سال ۱۹۶۲ مئن خۊ ايستقلال-أ اينگيليس ٚ جه فيگيفت. جامائيکا همسۊد ٚ قلمرؤ مئن عؤضو ايسه ؤ خۊ ريئيس-أ بريتانيا پادشا دأنه؛ يعني چارلز سۊوؤم. پادشا نماينده جامائيکا مئن، پاتريک آلن ايسه. أ سامان پارلماني ايسه دۊتا مجلس ٚ أمرأ ؤ اۊن ٚ نۊخۊست‌وزير أندرۊ هؤلنس ايسه. جامائيکا جه تاريخ ۱۸ سپتامبر ۱۹۶۲ ميلل ٚ سازمان ٚ مئن عؤضو ايسه.

جامائيکا فرئنگ، ترکيبي جه آفريقا، اۊرۊپا و هند ٚ فرئنگان ايسه. جه اۊن ٚ نمادان شأ رگي مۊسيقي، دنس‌هال ٚ مۊسيقي، غذائاني جرک ٚ مۊرغ مئنسن ؤ آکي يا مائي‌شۊر ٚ منئسن ايشاره گۊدن.
جامائيکائيان ويشتر آفريقايي تبار ايسد، ؤ اۊشأن ٚ أقليت شامل هندي، چيني يا ترکيبي نژادان به.
جامائيک مردۊم ويشتر سياپۊست ايسده. جامائيکا بۊميان، آراواک ٚ سۊرخ‌پۊستان بيد کي اۊشأن ٚ مۊهم‌ترين تاينؤ نام دأشتيدي. تاينؤئان پؤرتؤريکؤ مئن ني ساکن بيد، ؤ برده‌دأري ؤ معدنؤ مئن کار گۊدن ٚ أمرأ تقريباً از بين بۊشۊئيد. سال ۱۴۹۴ مئن، کريستؤف کؤلؤمب، ايسپانيا جه بأمؤ ؤ جامائيکا-یأ کشف بۊکۊد ؤ اۊن ٚ نام-أ بنأ سانتياگؤ. قرن ۱۶ جه، مۊئاجرت به جامائيکا آغاز بؤبؤست. جامائيکا تا سال ۱۶۵۵ ايسپانيا مۊستعمره بۊ، ولي أ سال ٚ پسي دکفت بريتانيا دست و تا سال ۱۹۶۲ بريتانيا مۊستعمره بۊ.

جامائيکا مۊهم‌تيرين درآمد ٚ ممبع، تۊريسم ايسه. هأتؤني کيشاورزي ؤ معدن ني مۊهم ايسيد.

 نام‌دنأن 
أن جزيره‌ي نام، بۊمي زوانˇ مئن خايماکا بۊ کي أيسپانيائيان هم بمؤييد و هه نامˇ أونˇ رو بنئيد. ايسپانيايي زوان مئن J به‌صورت «خ» تلفوظ به، هنه‌وئسين اينگيليسيان بمؤييد و هون نامˇ أستفاده بۊکۊديد خۊشنˇ لبظ‌أمره کي ببست جامائيکا. جامائيکاي معني به بهارˇ جيگا، و بعضيانم گيدي به آو و چوبˇ جيگا.

 تاريخ 

 قبل از کۊلۊمب 
أن جزيره، حدۊد سال ۶۵۰ ميلادي توسط تاينؤئان و آراواکان کشف ببست و وارد أون ببستيد و زيوش بۊکۊديد هويه. تاينؤئان و آراواکان از نسايي آمريکا بمؤبيد. أوشن أ جزيره نامˇ بنأييد خايماکا، تا أن کي کاريبان، أيته قؤم بمؤييد و آواراکانˇأمره بجنگستيد.

 ايسپانياييانˇ دؤران 
سال ۱۴۹۴ مئن کريستؤف کۊلۊمب، خۊ دۊوؤمين سفر مئن أ جزيره‌ي کشف بۊکۊد و تحت خۊ مالکيت قرار بده. سال ۱۵۰۹ مئن ايسپانيايي مؤئاجران بمؤييد و از سال ۱۵۱۷ خۊشنˇ بردئانˇ بورديد. آراواکˇ قؤم، به‌دليل ايسپانياييانˇ مريضي، برده‌دأري و جنگ از بين بؤشؤئيد و تعدادي کۊئانˇ مئن زنده بمأنستيد. کاريبˇ قؤم هم برده ببستيد، تعدادي ايسپانياييانˇ مئن و أوشنˇ بردئانˇ مئن حل ببستيد، و تعدادي بؤشؤئيد هؤندۊراس و تاهأسما هويه أيسه‌ايد.

 اينگيليسيانˇ دؤران 
جامائيکا اولين مۊستعمره بريتانيا مئن بۊ کي بريتانيا مۊستقيماً هونه حکۊمت کۊدي. تا قبل از أن، خصۊصي شرکتان حکۊمت کۊديد. اۊليور کرامول، أيته اينگيليسي، أیته ناوگانˇأمره به ايسپانيؤلا حمله بۊکۊد؛ ولي شکست سختي بؤخۊرد. بعد از أن، به جامائيکا حمله بۊکۊد و أونˇ به راحتي فتحˇ کۊد و از سال ۱۶۵۵ تا أيستقلال، بريتانيا وئسين بۊ.

 جۊغرافيا 
جامائيکاي مرکز، کينگستؤن أيسه ۶۵۱,۸۸۰ نفر جمعيت. جامائيکاي مساحت، ۱۱,۱۰۰ مۊربع کيلۊمتر أيسه و أونˇ جمعيت، ۲,۸۹۱,۰۰۰ نفر أيسه. أنˇ آب‌وهوا گرمسيري أيسه و اۊرۊپائيان، أونˇ مئن نيشکر، مؤز و مؤرکبات بکأشتيد.

 ايقتيصاد 
جامائيکاي پۊل، دۊلار نام دأره و أون پۊلˇخۊرد سنت أيسه. أوشنˇ صادرات هم آلۊمينيۊم، بۊکسيت (أيته رسۊبي سنگ)، شکر، مؤز، قهوه و لباس أيسه.

 جمعيت 
چپ|بندانگشتی|مارلؤن جيمز، رۊمان‌نيويس
بندانگشتی|باب مارلي، خاننده
جامائيکائيان ۹۱٪ سياپۊست، ۶٪ دۊرگه و ۳٪ سيفيدپۊست أيسيد. أوشنˇ دين،۶۲٪ پرؤتستان و ۲٪ کاتۊليک أيسيد، و رأستافأري هم أوشنˇ مئن زياد أيسه.

سربس
جرگه:کشورؤن